### 22.    Status på projekt Kultur- og Frederik Jepsen**Åbent**

Sagsnr.: 326-2014-137829     J.nr.: 04.04.00            Dokumentnr.:
326-2016-179524

**Sagstype**

Beslutning

**Resume og sagens baggrund**

I forbindelse med budgetaftalen for budget 2015-2018 blev
det besluttet at afsætte i alt 35 mio. kr. til etablering af en hal B med
tilhørende foreningslokaler i tilknytning til den nuværende hal i Høng.
Anlægget skal planlægges på en sådan måde, at fællesfaciliteterne i den nuværende
hal kan benyttes og således, at anlægget forberedes til en efterfølgende
udvidelse med svømmehal. Kommunalbestyrelsen har nedsat en politisk
styregruppe, som har det overordnede ansvar for gennemførelsen.

Den politiske styregruppe har ansøgt med projektet og er
blevet valgt som deltager i Lokale og Anlægsfondens (LOA) kampagne "Nye
Tider - Nye Haller", hvilket har betydning for proces, tidsplan og
gennemførelse, og som giver mulighed for udvidelse af projektets økonomiske
ramme.

**Indstillinger**

Direktøren indstiller at:

1. orienteringen om
status og ændringer i proces og tidsplan tages til efterretning,

2. den udarbejdede
helhedsplan  -som efterfølgende endelig layoutes - godkendes som inspirationskatalog
for den fremtidige udvikling i området, og

3. sagen genoptages
primo 2017 med henblik på at beslutte om projektet med LOA skal fortsætte.

**Behandling**

Økonomiudvalget, Kommunalbestyrelsen

**Sagsfremstilling**

Siden Kommunalbestyrelsen i december 2014 godkendte
igangsættelsen af arbejdet med projektet og nedsatte en politisk styregruppe,
som skal sikre gennemførelsen, er der blevet arbejdet med at finde ud af, hvad
der er det rigtige at bygge i Høng og på hvilken måde det skal ske.

Opstarten

Projektet er omdøbt fra B-hal og til Kultur- og
Dennis Toft, idet den politiske styregruppe hurtigt fastlagde, at dette
projekt drejer sig om meget mere end blot det at bygge en hal, dog med fortsat
fokus på at skabe gode rammer for idrætsudøvelse og foreningslivet.

Den nye facilitet kommer til at ligge i et område på 250.000
m², som også huser flere daginstitutioner, skolen, bibliotek, lægehus,
tandpleje, Ældrecenter, SFO og Fritidshjem og den nuværende idrætshal.
Derudover er der en masse grønne områder, som indeholder boldbaner, petanque,
bevægelsespark og områder som ikke bliver brugt pt.

Kommissorium for projektet er vedlagt som bilag.

Den politiske styregruppe besluttede derfor at projektet
skulle arbejde i 3 spor:

1. At være med til
at understøtte Høng som et godt sted at bo og leve

2. At sikre
sammenhæng mellem de forskellige funktioner og bygninger i selve området og i
nærområdet, og koblingen til resten af byen

3. At definere
funktioner og aktiviteter inde som ude

Der er nedsat en stor og bred projektgruppe, som består af
repræsentanter fra:

Ældrerådet, Idrætsrådet, Høng Lokalråd, Aftenskolesamrådet,
Handicaprådet, Idrætsforeningerne i Høng, Vej og [adresse], Plan og Byg, Sundhed,
Høng Skole, daginstitutionsområdet i Høng, Kultur- og Idrætshallerne,
Digitalisering og IT,  og Kalundborg Biblioteker.

Styregruppen og projektgruppen tog i august 2015 på
inspirationstur til Tommerup, Vissenbjerg og Brobyværk på [adresse]. Der deltog ca.
30 personer i turen.

Der blev i oktober 2015 holdt dialogmøde i HøngHallen, hvor
alle interesserede hørte om projektet, om fremtidens idrætshaller set fra
Lokale og Anlægsfondens side, og hvor projektgruppen havde arrangeret caféer,
hvor man drøftede og kom med input og idéer til projektet. Dialogmødet havde
ca. 100 deltagere.

Projektgruppen begyndte i slutningen af 2015 i samarbejde
med MUTOPIA Arkitekter et forløb om at udarbejde en helhedsplan for hele det
250.000 m² område samt et dispositionsforslag til den nye hal. Der blev
tilrettelagt et forløb, hvor man i grupper arbejdede i de 3 spor, og hvor der
også blev inviteret andre interessenter ind for at kvalificere projektet
yderligere.

Forløbet var fra efteråret 2015 til foråret 2016 med
forskellige workshops for de enkelte grupper. Projektgruppen udarbejder i
maj-juli 2016 overblik over nuværende faciliteter, brugen af disse samt
brugernes behov og ønsker, som vil danne grundlag for udarbejdelsen af dispositionsforslaget.

I november 2015 besluttede den politiske styregruppe, at
søge Lokale og Anlægsfonden om deltagelse i Fondens nye kampagne Nye Tider -
Nye Haller, som udover en mulighed for at få op til 10 mio. kr. til projektet,
også indeholder kvalificering af projektet i forhold til, hvad der kræves af
fremtidens idrætshaller.

Kalundborg Kommune blev i
december 2015 udvalgt som én af 3 kommuner i LOA's nye kampagne "Nye Tider
- Nye Haller", som kort fortalt handler om at bygge en moderne idrætshal
med tilhørende udearealer.

Idrætshallerne skal kunne indgå i
en arkitektonisk og bymæssig sammenhæng, hvor de på én gang er i harmoni med
omgivelserne de er placeret i, og samtidig fremstår med egen arkitektonisk
kvalitet. De skal indrettes til nye tiders behov, og dermed kunne udgøre
rammerne om et moderne idræts- og kulturliv.

De to andre kommuner er Greve og
Slagelse.

Tilslutningen til "Nye Tider
- Nye Haller" betød, at spor 3 om aktiviteter og funktioner inde og ude
blev sat i bero i slutningen af 2015 og genoptaget i 1. halvdel af 2016.

Grupperne og MUTOPIA arbejdede
videre med spor 1 og 2 herunder helhedsplanen og denne er vedlagt som bilag.

Mere om Nye Tider - Nye Haller

I nedenstående beskriver vi
processen, samt hvilken betydning indgåelsen i kampagnen og samarbejdet med LOA
har for projekt Kultur- og Dennis Toft.

*Overordnet tids- og procesplan*

Samarbejdet med LOA har haft en
betydning for den planlagte overordnede tids- og procesplan for projektet. Frem
til juni 2016 er et konkurrenceforløb, hvor op til 3 rådgiverteams er indbudt
til at komme med deres bud på udformningen af projektet, og hvor der foretages
valg af totalrådgiver for projektet.

I efteråret 2016 foregår
programmeringsfase med den udvalgte rådgiver og i foråret 2017 forelægger et
dispositionsforslag til godkendelse i Kommunalbestyrelsen (KB) og i LOA's bestyrelse.

Herefter sker detail- og hovedprojektering
frem til efteråret 2017, hvorefter byggeriet udbydes, og herefter realiseres.
Byggeriet forventes færdigt i foråret 2019 mod en tidligere forventet
færdiggørelse medio 2018. Overordnet tidsplan er vedlagt som bilag.

*Nuværende aftale med LOA,
herunder økonomi*

For nuværende er indgået aftale
med LOA frem til, at der forelægger et udarbejdet dispositionsforslag. Herefter
skal Kommunalbestyrelsen og LOA's bestyrelse beslutte, hvorvidt det
forelæggende dispositionsforslag kan godkendes. Godkendes dette af begge parter
vil LOA bevilge op til 10 mio. kr. til selve projektet.

LOA betaler alle udgifter i
konkurrencedelen frem til programmeringen. Programmeringen indgår som del af
rådgiverhonoraret i projektet, og skal derfor som udgangspunkt dækkes af
projektet (fratrækkes i evt. støttebeløb fra LOA), dog betaler LOA denne del,
såfremt LOA's bestyrelse ikke godkender dispositionsforslaget efterfølgende
eller Kommunalbestyrelsen beslutter ikke at gå videre.

*Konkurrence, herunder vilkår
og tidsplan*

"Nye Tider - Nye
Haller" er udbudt som en konceptkonkurrence, hvilket betyder at den
rådgiver der vinder med deres koncept er valgt, fordi det er et koncept, som
kan placeres flere steder i landet, fordi det er nyskabende, og menes at kunne
opfylde kravene til fremtidens idrætshaller.

Først i den efterfølgende
programmeringsfase fra medio 2016 - februar 2017 vil projektet  - med
deltagelse af brugere - blive tilpasset til de lokale forhold og ønsker.

Den 22. juni 2016 offentliggøres
vinderkonceptet, og vil derfor først være tilgængeligt for Økonomiudvalget og
Kommunalbestyrelsen på selve mødet.

Valget af rådgiverteam er
foretaget af den udvalgte dommerkomité, som består af Lokale og Anlægsfonden,
fagdommere (udvalgte arkitekter) og repræsentanter fra de 3 kommuner.
Kommunerne har været med i dommerkomitéen for at kvalificere koncepterne.

Der underskrives aftale med
rådgiver i august 2016.

Arbejdet med programmering og
udformning af dispositionsforslag foregår  - som tidligere nævnt - i efteråret
2016 og foråret 2017 i tæt samarbejde mellem rådgiver, styregruppe,
projektgruppe og projektledelse.

Udarbejdet baggrundsmateriale
herunder helhedsplan og overblik over brugernes behov og ønsker vil danne
grundlag for udarbejdelsen af dispositionsforslaget.

Bygningsmassen forventes at være
i omegnen af 2.700 m2. Den økonomiske ramme for projektet er ca. 35-45 mio.
kr., herunder (minimum) 3-5 mio. kr. til bearbejdning af udearealerne.

Proces for den fortsatte
inddragelse og involvering frem til forelæggelse af dispositionsforslaget
fastsættes nærmere i samarbejde med rådgiver efter indgåelse af aftalen.

**Økonomiske konsekvenser**

Kommunalbestyrelsen har afsat 35 mio.kr. til projektet, og
det vil i februar-marts 2017 blive besluttet af LOA's bestyrelse om de ønsker
at støtte projektet med op til 10 mio. kr.

**Økonomiudvalgets møde den 22.
juni 2016:**

Anbefaler at orienteringen (pkt. 1 og 3) tages til
efterretning.

**Bilag**

|  |  |
| --- | --- |
| Kommissorium af 14.06.16 | 326-2016-209914 |
| Tids- og procesplan af 14.06.16.pdf | 326-2016-211667 |
| Udkast til [adresse] 326-2016-211662 |